மூளையில் உள்ள ஹைப்போதாலமாஸ் (Hypothalamus) பகுதியிலிருந்து சுரக்கும் `கோனாடாட்ராபின்-ரிலீஸிங் ஹார்மோன்’ (Gonadotrophin-releasing hormone), பிட்யூட்டரி சுரப்பியைத் தூண்டி, `லூட்டினைஸிங்’ (Luteinizing) ஹார்மோன் மற்றும் `ஃபாலிக்கிள் ஸ்டிமுலேட்டிங்’ (Follicle stimulating) ஹார்மோனைச் சுரக்கச் செய்யும். இந்த இரண்டு ஹார்மோன்களும் பெண்களின் சினைப்பையைத் தூண்டி `ஈஸ்ட்ரோஜென்’ (Estrogen) ஹார்மோனைச் சுரக்கச் செய்தும், ஆண்களில் விதைப்பையைத் தூண்டி, `டெஸ்டோஸ்டீரான்’ (Testosterone) ஹார்மோனைத் சுரக்கச் செய்தும் இரண்டாம் பாலினச் செயல்பாடுகளை (Secondary sexual characters) உருவாக்கும். இது பருவமடைவதற்கான பொதுவான உடலியங்கியல் செயல்பாடு. மிகக் குறைந்த வயதிலேயே இந்தச் செயல்பாடுகள் தொடங்கிவிடுவதுதான் அதி விரைவில் பூப்படைவதற்கான அடிப்படை.